OBRAZLOŽENJE FINANCIJSKOG PLANA DJEČJEG VRTIĆA „SLAVUJ“ ZA 2025. GODINU I PROJEKCIJA ZA 2026. i 2027. GODINU

• Sažetak djelokruga rada proračunskog korisnika

Dječji vrtić „Slavuj“, Strmec, javna je ustanova koja u okviru djelatnosti ranog i predškolskog odgoja i obrazovanja ostvaruje program odgoja, obrazovanja, zdravstvene zaštite, prehrane i socijalne skrbi djece predškolske dobi na području Grada Sveta Nedjelja.

Boravak djece u vrtiću organiziran je u:

• redovitom 10 – satnom programu rada

• programu rada predškole

Zakonska podloga na kojoj se zasnivaju programi:

• Zakon o predškolskom odgoju i obrazovanju ( „Narodne novine“, br: 10/97, 107/07, 94/13, 98/19, 57/22,101/23)

• Zakon o proračunu („Narodne novine“, br: 144/21)

• Zakon o fiskalnoj odgovornosti („Narodne novine“, br. 111/18, 83/23)

• Pravilnik o proračunu i proračunskom računovodstvu („Narodne novine“, br. 124/14, 115/15, 87/16, 3/18, 108/20)

• Pravilnik o proračunskim klasifikacijama („Narodne novine“, br. 26/10, 120/13 i 1/20)

• Državni pedagoški standard predškolskog odgoja i obrazovanja („Narodne novine“, br: 63/08, 90/10)

• Izmjene Državnoga pedagoškog standarda predškolskog odgoja i obrazovanja („Narodne novine“ br: 90/10)

• Pravilnik o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću ( „Narodne novine“ br: 133/97)

• Pravilnik o načinu i uvjetima napredovanja u struci i promicanju u položajna zvanja odgojitelja i stručnih suradnika u dječjim vrtićima („Narodne novine“ br: 133/97, 20/05)

• Pravilnik o načinu i uvjetima polaganja stručnog ispita odgojitelja i stručnih suradnika u dječjem vrtiću („Narodne novine br 133/97, 4/98)

• Pravilnik o radu Dječjeg vrtića „Slavuj“

Dječji vrtić „Slavuj“ obavlja djelatnost u skladu s gore navedenim zakonskim odredbama te u skladu s Godišnjim planom i programom rada Dječjeg vrtića „Slavuj“ u objektima: Strmec, (Obrtnička 13), Novaki (Školska 6), Kerestinec (Mate Lovraka 1) i Jagnjić Dol (Ivanska 40)

Odlukom o usvajanju Financijskog plana za 2025.g. i projekcijama za 2026.g. i 2027.g. planirane su aktivnosti i projekti koji će se provoditi sukladno određenim sredstvima iz izvora financiranja: opći prihodi i primici, vlastiti prihodi, namjenski prihodi – od uplata roditelja i prihodi za posebne namjene, tekuće pomoći iz drugih proračuna – sufinanciranje od strane Ministarstva znanosti i obrazovanja za djecu s teškoćama u razvoju i za program predškole te za sufinanciranje cijene vrtića korisnicima koja nisu s područja Grada Sveta Nedjelja, i pomoći. Iznos planiranih sredstava temelji se na procjenama izvršenih rashoda iz prethodne godine za iste ili slične aktivnosti i projekte.

Financijski plan 2025. -2027. sastoji se od općeg i posebnog dijela. Opći dio sadrži sažetak računa prihoda i rashoda i račun financiranja, računa prihoda i rashoda te računa financiranja.

Račun prihoda i rashoda sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

PRIHODI

Pomoći iz inozemstva i od subjekata unutar općeg proračuna (račun 63). Planirani iznos od 28.843,00 eur obuhvaća:

* bespovratna sredstva za provedbu aktivnosti Erasmus +, Projekt 2024-1-HR01-KA121-SCH-000212951 za područje općeg odgoja i obrazovanja ( u projekt je uključeno 14 odgojitelja)
* sredstva doznačena od Ministarstva znanosti i obrazovanja za program predškole za cca 8 -ero djece i za djecu s posebnim potrebama (djecu s teškoćama u razvoju) za cca 27-ero djece

Prihodi od imovine (račun 64) – planiraju se u iznosu od 20,00 eur, uključuje prihode od kamata na depozite po viđenju.

Prihodi od upravnih i administrativnih pristojbi, pristojbi po posebnim propisima i naknadama (račun 65) planiraju se u iznosu 577.780,00 eur, a uključuju prihode od uplata roditelja za sufinanciranje cijene vrtića (redovan program vrtića) i posebnih te alternativnih programa ( Montessori, engleski i njemački jezik i sportski program). Planirana polaznost je cca 550 djece, a od rujna 2025.g. se planira upis još cca 80 djece čime bi ukupna polaznost od rujna 2025.g. iznosila 630 djece.

U 2025.g. planiraju se prihodi od posebnih programa i alternativno odgojno obrazovnih programa, za koje je Dječjem vrtiću „Slavuj“ odobrena suglasnost na uvođenje i provedbu istih:

- Redoviti 10-satni – program s integriranih športskim programom (tjelesne i zdravstvene kulture i sporta za djecu od 4. godine do polaska u osnovnu školu), (44 djece)

- Redoviti 10-satni program ranog učenja stranog jezika, (44 djece)

- Kraći dramsko-scenski program ( 49 djece)

Programi se planiraju provoditi od rujna 2024./2025. godine.

Program za darovitu djecu i Montessori planira se provoditi od rujna 2025. godine.

Prihodi od prodaje proizvoda i robe te pruženih usluga i prihodi od donacija (račun 66) planirano 3.490,00 eur, odnose se na prihode od najma prostora za provođenje kraćih sportskih aktivnosti i provođenje kraćih programa te na prihode od prodaje viška električne energije u područnom objektu Školska 6, Novaki. Kraći programi provode se izvan redovnog programa vrtića.

Donacije od pravnih i fizičkih osoba odnose se na donacije od turističke zajednice grada Sveta Nedjelja za sudjelovanje na tradicionalnoj manifestaciji svetonedeljski fašnik za cca šest mješovitih odgojnih skupina.

Prihodi iz nadležnog proračuna i od HZZO-a temeljem ugovornih obveza (račun 67) 5.271.255,00 eur, a odnose se na rashode za plaće za cca 142 djelatnika , doprinose na plaću, ostale rashode za zaposlene, naknade za prijevoz djelatnika, nakade za rad Upravnog vijeća i energiju, nabavu opreme i na kapitalna ulaganja – proširenje i dogradnju smještajnih kapaciteta u Strmcu i u Rakitju za ukupno 8 odgojnih skupina te za proširenje postojeće kuhinje u Strmcu.

RASHODI I IZDACI

Rashodi za zaposlene (račun 31 ) – 4.277.500,00 eur – uključuju plaće, doprinose, materijalna prava za 142 djelatnika.

Materijalni rashodi (račun 32) – 1.464.788,00 eur odnosi se na stručna usavršavanja, naknade za prijevoz za 142 djelatnika , rashode za materijal i energiju, radnu odjeću i obuću djelatnika, prehranu djece (cca 640 djece), nabavu sitnog inventara, likovnog i potrošnog materijala za odgojne skupine. Praksa je pokazala da se sve više upisuje djece s posebnim načinima prehrane, stoga se takvoj djeci nastoji omogućiti prehrana koja ne sadrži alergene, gluten i sl. pa su povećani rashodi za nabavu živežnih namirnica. Obzirom da se planira provođenje kraćih i posebnih programa u planu je nabava i opremanje adekvatnom didaktikom. .Najveći dio rashoda odnosi se na usluge tekućeg i investicijskog održavanja, zdravstvene i veterinarske usluge, a koje uključuju sistematske preglede, naknade za rad UV (Upravno vijeće broji 5 članova, a godišnje se održi do dvadeset sjednica).

Financijski rashodi (račun 34)– planirani su u iznosu 4.100,00 eur, a obuhvaćaju naknade za platni promet i bankarske usluge.

Rashodi za nabavu proizvedene dugotrajne imovine (račun 42) – planirani su u iznosu 95.000,00 eur - uslijed planiranog proširenja izgradnje vrtića u Strmcu , odnosno otvaranja novih 4 odgojne skupine čime se broj odgojnih skupina povećava na 30 te je potrebno kompletno opremanje novog objekta namještajem u odgojnim skupinama, nabava računala i informatičke opreme, opremanje praone, kuhinja, uredskih prostorija, dvorana i vanjskih igrališta.

Rashodi za dodatna ulaganja na nefinancijskoj imovini (račun 45) – 40.000,00 eur,

odnosi se na proširenje kuhinje u Strmcu, zbog povećanja kapaciteta odgojnih skupina, te dodatni potrebni radovi zbog funkcionalnosti prostora.